Ffarwel Weledig - Wicipedia

# Ffarwel Weledig

### Oddi wrth Wicipedia, y gwyddoniadur rhydd.

Siaced lwch Ffarwel Weledig (cynlluniwyd gan E. Meirion Roberts)

Nofel fer gan Cynan a gyhoeddwyd gan Wasg Y Brython (Lerpwl, 1946).

Mae'r teitl yn adlais o'r casgliad emynau Ffarwel Weledig, Groesaw Anweledig Bethau (1763-1769), gan William Williams (Pantycelyn).

Ei his-deitl yw Rhamant am Facedonia. Fe'i lleolir yn ardal Macedonia ar ddechrau'r Ail Ryfel Byd.

Nofel epistolaidd ydyw, ar ddull llythyr y mae milwr o Gymro ifanc o'r enw Gwilym Bowen yn ysgrifennu adref, er bod ei deulu ac eraill yn tybio ei fod wedi ei ladd gan y gelyn. Ond yn hytrach na chael ei ladd fe'i achubwyd gan bennaeth y Romani ym Macedonia. Ym mynyddoedd gwyllt y Balcanau mae'r arwr yn dysgu llawer amdano'i hun a'r byd.

Stori ddigon rhamantaidd ydyw ar un ystyr - mae'r arwr yn syrthio mewn cariad â merch Romani ddel o'r enw Carita, er enghraifft - ond mae hi hefyd yn nofel sy'n ymdrin â natur gormes a thrais mewn ffordd gynnil a threiddgar, heb bregethu yn eu cylch.

Mae'n nofel anodd ei chategoreiddio, ond erys yn glasur bach sy'n deffro'r dychymyg ac yn swyno'r synhwyrau.

Wedi dod o "http://cy.wikipedia.org../../../f/f/a/Ffarwel_Weledig_2959.html"

Categorïau tudalen: Albert Evans-Jones (Cynan) | Llyfrau Cymraeg | Llenyddiaeth Gymraeg | Nofelau 1946

##### Views

- Erthygl
- Sgwrs
- Diwygiad cyfoes

##### Chwilio